На основу члана 43. став 2. Закона о државној управи („Службени гласник РС”, бр. 79/05, 101/07, 95/10, 99/14), члана 46. Закона о државним службеницима („Службени гласник  РС”, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14 и 94/17), члана 4. став 2. Уредбе о начелима за унутрашње уређење и систематизацију радних места у министарствима, посебним организацијама и службама Владе ("Службени гласник РС", број 81/07- пречишћен текст, 69/08, 98/12 и 87/13), члана 4. Уредбе о разврставању радних места и мерилима за опис радних места државних службеника ("Службени гласник РС", број 117/05,108/08,109/09,95/10,117/12,84/14, 132/14, 28/2015, 102/15 и 113/15) и члана 3. Уредбе о разврставању радних места намештеника ("Службени гласник РС", бр. 5/06 и 30/06), директор Управе за заједничке послове републичких органа, уз сагласност Владе, доноси

П Р А В И Л Н И К
О ИЗМЕНАМА  И ДОПУНАМА ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У УПРАВИ ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА

Члан 1.

	У Правилнику о унутрашњем уређењу и систематизацији радних места у Управи за заједничке послове републичких органа број: 110-00-6/2017-04 од 03.11.2017. године, у члану 36. став 2. у тачки 6.2. после речи Кнеза Милоша 24-26, додају се речи: „Краљице Ане бб“. После тачке 6.2.6. додаје се тачка 6.2.7. која гласи: „6.2.7. Група за послове услуживања, Краљице Ане бб“ , који гласи:

	6.2.7. Група за послове услуживања, Краљице Ане бб
	У Групи се баве организациојом и услуживањем корисника угоститељских услуга, старају се о благовременој предаји пазара и редовних пописа, о хигијени простора намењеног за услуживање гостију и припадајућих просторија, средстава за рад, инвентара и личном хигијеном запослених, контролом квалитета и правилним складиштењем намирница и други послови из делокруга Групе.

Члан 2.

	У члану 50. став 1. мења се и гласи:

	"Правилник о изменама и допунама Правилника о  унутрашњем уређењу и систематизацији радних места Управе садржи радна места државних службеника на положајима, извршилачка радна места државних службеника и радна места намештеника, и то:

Државни службеници на положају
трећа група положаја	1	         		 директор Управе	1	
четврта група положаја	1	         		 заменик директора	1	
пета група положаја	7	         	 	 помоћник директора	7	
Укупно:	9	Укупно:	9	

Извршилачка радна места државних службеника 	Број извршилаца
радна места у звању вишег саветника	20	државних службеника	20	
радна места у звању самосталног саветника	23	државних службеника	24	
радна места у звању саветника	17	државних службеника	21	
радна места у звању млађег саветника	7	државних службеника	9	
радна места у звању сарадника	19	државних службеника	25	
радна места у звању референта	26	државних службеника	101	
Укупно:	112	Укупно:	200	
	
Извршилачка радна места намештеника
радна места прве врсте	31	намештеника	32	
радна места друге врсте	3	намештеника	3	
радна места треће врсте	52	намештеника	61	
радна места четврте врсте	194	намештеника	559	
радна места пете врсте	21	намештеника	41	
Укупно:	301	Укупно:	696	

	У Управи за заједничке послове републичких органа предвиђен је укупан број систематизованих радних места 422, са државним службеницима на положају 9, укупан број државних службеника 200 и број намештеника 696.

	У истом члану у одељку 1. Сектор за информатичку подршку код раднoг места под редним бројем 6.  у условима речи: "знање енглеског језика", брише се, и код радног места под редним бројем 12 у условима речи: "знање енглеског језика", замењује се речима: "познавање енглеског језика".
	У одељку 2. Сектор за финансијско-материјалне послове код радног места под редним бројем 30. број: "4" замењује се бројем "3"; радно место под редним бројем 45. број: "6" замењује се бројем "7".

	У одељку 3. Сектор за правне и административне послове код раднoг места под редним бројем 58. у опису послова речи: "начелника Одељења" замењују се речима: "шефа Одсека", код раднoг места под редним бројем 63. у опису послова речи: "начелника Одељења" замењују се речима: "руководиоца Групе", а после радног места под редним бројем 62 додаје се радно место 62а, које гласи:

„62а	Радно место за подршку пословима стручног усавршања
Млађи саветник	
	1	

	ОПИС ПОСЛОВА: учествује у праћењу стања у области развоја људских ресурса у Управи; учествује у анализи потреба за обукама и усавршавањем државних службеника; учествује у изради предлога плана обуке државних службеника; учествује у  припреми евиденције обука државних службеника; учествује у припреми посебног програма стручног усавршавања државних службеника у Управи и учествује у  праћењу његове реализације и обавља друге послове по налогу руководиоца Групе. 

Услови:	Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године, положен државни стручни испит, завршен приправнички стаж или најмање пет година радног стажа у државним органима и познавање рада на рачунару.“	

	Код радног места под редним бројем 100. број: "9" замењује се бројем "10".

	У одељку 4. Сектор за инвестиције и инвестиционо и текуће одржавање, код радног места под редним бројем 135. у условима после речи: "друштвено хуманистичких наука", додају се речи: „или техничко технолошких наука; код радног места под редним бројем 139. број: „2” замењује се бројем: „3”, код радног места под редним бројем 152. број: „6” замењује се бројем: „7”; код радног места под редним бројем 162. број: „2” замењује се бројем: „1”; код радног места под редним бројем 177. у условима речи: "лиценца Инжењерске коморе Србије“, брише се; код радног места под редним бројем 183. у условима речи: "лиценца Инжењерске коморе Србије“, брише се; код радног места под редним бројем 194. број: „4” замењује се бројем: „5”; код радног места под редним бројем 198. у условима речи: "електротехничког", замењују се речима: „техничког“.

	У одељку 6. Сектор за угоститељске услуге код радног места под редним бројем 236. број: "1" замењује се бројем "2". 

	После радног места под редним бројем 236 додаје се радно место 236а, које гласи:
	
"236а	Магационер
IV врста радних места	
	1	

	ОПИС ПОСЛОВА: Врши поруџбину и пријем робе и инвентара од добављача и квалитативни и квантитативни преглед робе; разврстава и издаје робу путем требовања по објектима; стара се о отпремању робе из магацина; води магацинску евиденцију примљеног и издатог потрошног материјала и ситног инвентара; обавља и друге послове по налогу руководиоца Групе.

Услови:	III или IV степен стручне спреме или стечено специјалистичко образовање друштвеног или техничког смера или гимназија, знање рада на рачунару, две године радног искуства у струци."	

	После радног места под редним бројем 255. додају се радна места 255а, 255б, 255в, 255г, 255д, 255ђ, 255е и 255ж, која гласе:

	„6.2.7. Група за послове  услуживања  Краљице Ане бб

255а	Руководилац групе
I врста радних места	
	1	

	ОПИС ПОСЛОВА: Руководи, планира, усмерава и надзире рад запослених у Групи; организује пружање услуга, хране и пића у ресторану; учествује у припреми предлога јеловника за разне свечане и свакодневне активности; сарађује са корисницима услуга Групе и стара се о поштовању рокова; контролише и стара се о благовременом требовању потребних намирница за рад кухиње и материјално се задужује примљеном робом, опремом и инвентаром у кухињи; стара се о примени санитарних прописа из области угоститељства и заштите на раду запослених у Групи; стара се о квалитету и квантитету спремљених јела примењујући утврђене нормативе посебно у области здравствене исправности хране, хигијене просторија и кухињских радника; сарађује са надлежним инспекцијским органима у поступку контроле примене прописа и предузима мере ради поступања по налозима и донетим решењима тих органа и обавља друге послове по налогу начелника Одељења.

Услови:	Стечено високо образовање из научне области  организационих или економских наука  на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, познавање рада на рачунару.
	
255б	Кувар специјалиста 
III врста радних места	
	1	
                       
                            ОПИС ПОСЛОВА: Примењује  све методе и технике у кулинарству; приликом  припреме свих врста како домаћих тако и специјалитета иностраних кухиња, њихов начин спремања и технике сервирања; стара се о правилној примени, квалитету и квантитету финалних производа; о хигијени простора, уређаја и запослених и обавља друге послове по налогу руководиоца Групе.

Услови:	Стечено високо  образовање из области угоститељства (угоститељске струке-смер гастрономија) на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, најмање три године радног искуства у струци.	

255в	Кувар
IV врста радних места	
	3	

	ОПИС ПОСЛОВА: Припрема све врсте хладних и топлих јела, специјалитета, сервирање, издавање јела, вршење обраде меса за дневну потрошњу; стара се о санитарној исправности намирница и јела; стара се о чистоћи и хигијени кухињских просторија и инвентара и обавља друге послове по налогу руководиоца Групе.

Услови:	III или IV степен стручне спреме или стечено специјалистичко образовање угоститељског-кулинарског смера, најмање једна година радног искуства у струци.
	
255г	Посластичар
IV врста радних места	
	2	

	ОПИС ПОСЛОВА: Припрема све врсте посластица у складу са утврђеним нормативима и стандардима угоститељске струке и обавља друге послове по налогу руководиоца Групе.

Услови:	III или IV степен стручне спреме или стечено специјалистичко образовање угоститељског или посластичарског смера, најмање једна година радног искуства.
	
255д	Конобар у ресторану
IV врста радних места	
	2	

	ОПИС ПОСЛОВА: Послужује госте, сервира храну и пића на пријемима, коктелима, свечаностима, седницама, прима поруџбине, врши наплату услуга, издаје фискалне рачуне и предаје пазар руководиоцу Групе; поставља и распрема столове, припрема и одржава инвентар и обавља друге послове по налогу руководиоца Групе.

Услови:	III или IV степен стручне спреме или стечено специјалистичко образовање угоститељског смера, најмање једна година радног искуства у струци.

255ђ	Конобар 
IV врста радних места	
	5	

	ОПИС ПОСЛОВА: Послужује госте, сервира храну и пића на пријемима, коктелима, свечаностима, кува кафе и друге топле напитке; стара се о уредној снабдевености и асортиману робе; стара се о примљеној роби, води евиденцију, наплаћује извршене услуге и издаје фискалне рачуне; врши одржавање чистоће инвентара, бифеа и кафе кухиња, као и личне хигијене и обавља друге послове по налогу руководиоца Групе.

Услови:	III или IV степен стручне спреме или стечено специјалистичко образовање угоститељско-туристичког, техничког или друштвеног смера, најмање једна година радног искуства у струци.

255е	Касир 
IV врста радних места	
	2	

	ОПИС ПОСЛОВА: Врши наплату извршених услуга, маркирање и издавање рачуна; врши регистровање дневног промета у књизи благајне; врши контролу фискалних извештаја и дневника благајне; води евиденцију о утрошку потрошног материјала и обавља друге послове по налогу руководиоца Групе.

Услови:	III или IV степен стручне спреме или стечено специјалистичко образовање друштвеног или техничког смера или гимназија, знање рада на рачунару, најмање две године радног искуства у струци.	

255ж	Помоћни кувар
V врста радних места	
	3	

	ОПИС ПОСЛОВА: Чисти и припрема намирнице за топла и хладна јела и учествује у припремању истих ; пере посуђе, инвентар, машине, фрижидер, хладне коморе, одржава чистоћу кухињских просторија и обавља друге послове по налогу руководиоца Групе.

Услови:	Основно образовање са стручном оспособљеношћу 
 I или II степена стручне спреме.	

	Код радног места под редним бројем 323. број: "3" замењује се бројем "4".

	У одељку 7. Сектор за репрезентативне објекте и биротехничке послове радно место под редним бројем 375. брише се; радно место под редним бројем 382. мења се и гласи:

"382.	Начелник Одељења
Саветник	
	1	

	ОПИС ПОСЛОВА:	Руководи, планира, усмерава и надзире рад запослених у Одељењу; сарађује са републичким органима, прослеђује захтеве и стара се о поштовању договорених рокова; припрема планове, анализе и извештаје из делокруга рада Одељења; предлаже план набавки за потребе Одељења; израђује техничку документацију и учествује у раду комисија за спровођење поступака јавних набавки потрошног материјала, сервисирања и одржавања биротехничке опреме; врши контролу и оверу рачуна испоручене опреме и извршених услуга у складу са склопљеним уговорима и прати реализацију уговора; израђује месечну анализу броја остварених копија биротехничких машина на основу извештаја корисника; обједињује и саставља извештаје о резултатима рада, евиденције рада и података за обрачун плата и обавља друге послове по налогу помоћника директора. 

Услови:	Стечено високо образовање из научне односно стручне области у оквиру друштвено хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специја–листичким струковним студијама, односно на основним студијама у трајању од најмање 4 године, најмање три године радног искуства у струци, положен државни стручни испит, знање рада на рачунару."	
.
Члан 3.

	Овај Правилник ступа на снагу, по добијању сагласности Владе, осмог дана од дана објављивања на огласној табли Управе.

Број: 110-00-3/2018-04
У Београду,  26.02.2018. године		Д И Р Е К Т О Р

Дејан Јонић	

Влада Републике Србије дала је
сагласност на Правилник на  седници 
одржаној 16.03.2018. године, 
Закључком 05 Број: 110-2254/2018.

Тврди и оверава

в.д. ПОМОЋНИКА ДИРЕКТОРА

Александар Ребић